# Nerez Mendaro'n jaiua naiz ni

* «Nerez Mendaro'n jaiua naiz ni »
* 1/
* Nerez Mendaro'n jaiua naiz ni,
* Eusebio det izena,
* Donostia'ko ziudadian
* aspaldi bizi naizena,
* makiñatxo bat txorakeritan
* ibilli izandu naizena,
* txikitan ongi aitu ez nulako
* apaiz jaun baten esana. (1)
* 2/
* Gazte askorik ikasi nuan
* mendian egiten ikatza,
* egunian bi aldiz jaten genduan
* talua eta baba beltza;
* aiek leguntzeko usatzen gendun
* urturik zerrian gantza;
* udara-aldia bukatutzian
* egiten gendun kobrantza.
* (1) Seguru aski. D. Pedro Migel Urruzuno jauna izango zan.
* 3/
* Milla zortzireun irurogei ta
* amaseitikan onera (2)
* Euskal-erriyan makiñatxo bat
* kontu ikusi izan dira;
* beltzak orduan jabe egin ziran
* autsirik lengo bandera,
* lege berriak gaizki artuta
* geienak erotu gera.
* 4/
* Denbora baten soldauzkarikan
* euskaldunentzako etzan,
* milla zortzireun irurogei ta
* amazazpiyan jarri zan;
* gizon batzuek saldu giñuzten
* arkume batzuen gisan,
* gure aitonen dotriña aztuta
* orra orain nola gabiltzan.
* 5/
* Euskal-erria dana artu du
* sastraka eta sasiak,
* badakit nola zabaldu diran
* landare oien aziak;
* zori gaiztuan indartu dira
* aspaldi beren sustraiak,
* Jaun zerukuak salba gaitzala
* pakia nai degun guziak.
* (2) Fueroak galdu ziraneko urtea.
* 6/
* Usai gozoko loriak dira
* larrosa ta krabeliñak,
* beren tartian azaltzen dira
* kardu latzak eta osiñak;
* kristandadian zori gaiztuan
* danok ez gera berdiñak,
* gerra guztiak ekartze'izkigu
* alkar ikusi eziñak.
* 7/
* Asko jakiñak gerala uste ta
* ezertxo're ez dakigunak,
* subien gisa zitaldu gaitu
* maisu txar askon esanak;
* bire zuzen bat bakarrik dago,
* Jesusek jarri ziguna,
* aditu zagun biotzetikan
* beren ministruen esana.
* 8/
* Danok igual bizi izatia
* eziñ egingo da gertatu,
* txarrak eta onak mundu ontan
* egin geralako sortu;
* Jaun zerukuak gauzak txit ongi
* egin zituban negurtu,
* berez zabarrak geran guziak
* biar genduke aitortu.
* 9/
* Pobre ta aberats, lana egitia
* komeni zaigu danontzat,
* konseju ona badakit ez dana
* egin nai ez dun askontzat;
* aukera onikan ez da izango
* alper edo nagientzat;
* gezurra bada barka nazute,
* ez det gorrotorik iñontzat.
* 10/
* Oingo konturik etzan izaten
* ni gaztia nintzanian:
* birigarruak diana jotzian
* asten giñaden lanian,
* gure taria bukatzen gendun
* ondo illuntzen zunian,
* óingo gaztiak parre egiten dute
* au aitzen digutenian.
* 11/
* Begira nago leku askotan
* zer egiten dan gertatu,
* gogoratzian zer datorkigun
* ni egiten naiz izutu:
* seme-alabak aitan onduan
* ez dutela nai saiatu,
* negar gogorrak guziontzako
* orrek ekarriko ditu.
* 12/
* Basarritarrak gogor ai dira
* beren lekuan labrantzan,
* itxasotarrak giro danian
* saiatzen dira arrantzan;
* kalian berriz ajolik gabe
* zurrutian eta dantzan,
* Jaun zerukua begira dago
* guziok nola gabiltzan.
* 13/
* Baserritarrak galtzen badute
* lana egiteko gogua,
* gari tartian sortuko zaio
* kardu latza eta olua;
* ferira maiz juan, lanak lagata,
* egiñagatik girua,
* modu orretan zintzotuko da
* kaleko jende erua.
* 14/
* Aspalditxuan ikusitzen det
* projimo askoren fedia,
* makiña batek lanik egin gabe
* jaten du emen ogia;
* beste gauzarik ez da ikusten
* soñua ta alperkeria,
* Donostia da Gipuzkoa'ko
* axeri danen kabia.
* 15/
* Artzai gaixuak aitortutzen du
* zer egin zaion gertatu:
* bere ardiak maite zitun da
* pagotxera zitun oitu;
* orain lardan orroaz dabiltz,
* iñor ezin sosegatu,
* errokarriyak ota tarteko
* almitza ezin tragatu;
* askori igual gertatzen zaigu
* nai baldin badegu aitortu.
* Bertso-papera, Tolosa'ko Egillearenian. moldiztegian
* inprentatua, Ondarrua'ko Jose Maria
* Etxaburu'ren eskutik.